Vi var en gjeng med studenter som reiste til København på studietur med og valgte Airbnb som søkemotor for å finne overnattingssted. I møtet med Oliver ble jeg som booket godt tatt imot, mine spørsmål ble vel besvart og tilbakemeldinger og svar kom raskt.

Det var enkelt å finne frem til kontoret deres og betjeningen var hyggelige og imøtekommende.

Leiligheten var vi alle meget fornøyde med. Soverommene i de ulike etasjene gav oss en god del privatliv, noe som kan være fint når en reiser mange sammen over flere dager. Kjøkkenutstyr, toaletter og internett fungerte veldig bra. Vi fikk også utdelt flere nøkkelsett, noe som gjorde organisering av en stor gruppe som oss mye enklere.

Alt i alt er vi meget fornøyde med både vertskap, leilighet og tur.